Vojeikovi-nimeline Geofüüsika Peaobservatoorium
Vojeikovi-nimeline Geofüüsika Peaobservatoorium (vene keeles Главная геофизическая обсерватория имени А. И. Воейкова) on Venemaal Peterburis tegutsev teadusasutus (observatoorium). Observatoorium asutati 1849. aastal ja on Venemaa vanim meteoroloogiaasutus. Observatoorium tegutseb muu hulgas klimatoloogia, dünaamilise meteoroloogia, aeroloogia, aktinomeetria valdkonnas. Enne 1949. aastat kandis observatoorium nime Geofüüsika Peaobservatoorium ja seejärel praegust nime vene klimatoloogi Aleksandr Vojeikovi järgi.